С присъда постановената на 06.07.2020 г. по ВНОХД № 314/2019 г., по описа на АСНС, Iви въззивен състав, Апелативен специализиран наказателен съд отмени на осн. чл.334, т.2 вр. чл.336, ал.1, т.2 и т.3 от НПК изцяло Присъда №23 от 15.04.2019 г. по НОХД № 2617/2018 г. по описа на Специализирания наказателен съд, ХІV н.с.

и вместо това постанови НОВА ПРИСЪДА, с която:

АСНС ПРИЗНА за ВИНОВНА подсъдимата Д. П. И. за това, че в качеството си на длъжностно лице по смисъла на чл.93, ал.1, б.“А“ от НК, заемащо отговорно служебно положение – кмет на Р. „М.“ - СО, като извършител, в съучастие с Б. Е. Х. – П. и П. Г. Д., помагачи, е поискала дар - сумата от 250 000 евро с левова равностойност 488 957,50 лева и приела дар - сумата от 70 000 евро с левова равностойност 138 908,10 лева, които не й се следват от А. И. В., като деянието е извършено чрез изнудване и подкупът е в големи размери– престъпление по чл.302, т.1, т.2 и т.4 вр. б. „а“ вр. с чл.301, ал.1, пр. първо и пр. второ вр. с чл.20, ал.2, вр. ал.1 вр. НК, като АСНС я ОСЪДИ на ОСЕМ ГОДИНИ ЛИШАВАНЕ ОТ СВОБОДА, ГЛОБА в размер на 15 000 (петнадесет хиляди) лева*,* ЛИШАВАНЕ от право да заема държавна и общинска длъжност, свързана с упражняване на властнически правомощия за срок от ДЕСЕТ ГОДИНИ и ЛИШАВАНЕ от право да упражнява професия и дейност в държавни и общински институции, учреждения и предприятия за срок от ДЕСЕТ ГОДИНИ.

Съдът призна подсъдимата Д. П. И. за НЕВИННА, в това подкупът да е осъществен при условията на продължавано престъпление с три отделни деяния, да е увеличила размера на първоначално поискания подкуп, в това действията й по служба да са били свързани с последващи административни процедури, както и да са се отнасяли и до част от имотите, описани в обвинителния акт и в това подкупът да е в особено големи размери, представляващ особено тежък случай, като я ОПРАВДА по повдигнатото й в този смисъл обвинение, както и по обвинението по чл.302а вр. с чл.26, ал.1 от НК, а също и за разликата на поискания подкуп над сумата от 250 000 евро до 500 000 евро.

АСНС ПРИЗНА за ВИНОВНА подсъдимата Б. Е. Х. – П. за това, че в съучастие като помагач с Десислава Петрова Иванчева извършител - в качеството й на длъжностно лице по смисъла на чл.93, ал.1, б.“А“ от НК, заемащо отговорно служебно положение – кмет на Р. „М.“ – СО и П. Г. Д.– помагач, умишлено улеснила подсъдимата Д. И. да поиска дар – сумата от 250 000 евро с левова равностойност 488 957,50 лева и приеме дар -сумата от 70 000 евро с левова равностойност 138 908,10 лева, който не й се следват от А. И. В. като деянието е извършено чрез изнудване и подкупът е в големи размери - престъпление по чл.302, т.1, т.2 и т.4 вр. б. „а“ вр. с чл.301, ал.1, пр. първо и пр.второ вр. с чл.20, ал.4, вр. ал.1 от НК като я ОСЪДИ на СЕДЕМ ГОДИНИ ЛИШАВАНЕ ОТ СВОБОДА, ГЛОБА в размер на 12 000 (дванадесет хиляди) лева*,* ЛИШАВАНЕ от право да заема държавна и общинска длъжност, свързана с упражняване на властнически правомощия за срок от ДЕВЕТ ГОДИНИ и ЛИШАВАНЕ от право да упражнява професия и дейност в държавни или общински институции, учреждения и предприятия за срок от ДЕВЕТ ГОДИНИ.

Съдът ПРИЗНА подсъдимата Б. Е. Х. – П. за НЕВИННА, в това като помагач умишлено да е улеснила Д. П. И., последната да:

 - е осъществила подкупа при условията на продължавано престъпление с три отделни деяния, да е увеличила размера на първоначално поискания подкуп; - действията й по служба да са били свързани с последващи административни процедури, както и да са се отнасяли и до част от имотите, описани в обвинителния акт и в това подкупът да е в особено големи размери, представляващ особено тежък случай, като я ОПРАВДА по повдигнатото й в този смисъл обвинение, както и по обвинението по чл.302а вр. с чл.26, ал.1 от НК, а също и за разликата на поискания подкуп над сумата от 250 000 евро до 500 000 евро.

АСНС ПРИЗНА за ВИНОВЕН подсъдимият П. Г. Д. за ВИНОВЕН за това, че в съучастие като помагач с Д. П. И., – извършител - в качеството й на длъжностно лице по смисъла на чл.93, ал.1, б.“А“ от НК, заемащо отговорно служебно положение – кмет на Р. „М.“ – СО и Б. Е. Х. –П. – помагач, умишлено улеснил подсъдимата И. да поиска дар – сумата от 250 000 евро с левова равностойност 488 957,50 лева и приеме дар -сумата от 70 000 евро с левова равностойност 138 908,10 лева, които не й се следват от А. И. В., като деянието е извършено чрез изнудване и подкупът е в големи размери - престъпление по чл.302, т.1, т.2 и т.4 вр. б. „а“ вр. с чл.301, ал.1, пр. първо и пр.второ вр. с чл.20, ал.4, вр. ал.1 вр. с чл.54 от НК и го ОСЪДИ на ШЕСТ ГОДИНИ ЛИШАВАНЕ ОТ СВОБОДА, ГЛОБА в размер на 10 000 (десет хиляди) лева*,* ЛИШАВАНЕ от право да заема държавна и общинска длъжност, свързана с упражняване на властнически правомощия за срок от ОСЕМ ГОДИНИ и ЛИШАВАНЕ от право да упражнява професия и дейност в държавни или общински институции, учреждения и предприятия за срок от ОСЕМ ГОДИНИ.

ПРИЗНА подсъдимия П. Г. Д. за НЕВИНЕН, в това като помагач умишлено да е улеснил Д. П. И., последната да:

 - е осъществила подкупа при условията на продължавано престъпления с три отделни деяния, да е увеличила размера на първоначално поискания подкуп; - действията й по служба да са били свързани с последващи административни процедури, както и да са се отнасяли и до част от имотите, описани в обвинителния акт и в това подкупът да е в особено големи размери, представляващ особено тежък случай, като го ОПРАВДА по повдигнатото му в този смисъл обвинение, както и по обвинението по чл.302а вр. с чл.26, ал.1 от НК, а също и за разликата на поискания подкуп над сумата от 250 000 евро до 500 000 евро.